دومەڵی کۆم

ناسۆر یان دومەڵی کۆمی و ڕاستەیی یان دومەڵی کۆم بە ئینگلیزی (anorectal abscess). بریتییە لە گەورەبوونی دومەڵ (بەھۆی کۆبوونەوەی چڵکی دروست بوو بەھۆی ھەوکردنەوە) لەناوچە و دەورووبەری کۆم و ڕاستە ڕیخۆڵە. ئەم نەخۆشییە لە پیاوان و ئەو کەسانەی کە ھەندێک نەخۆشی ھەرسەکیان ھەیە زیاترە. ئەگەری ھەیە دومەڵ لە نزیک دەرچەی کۆم دا دروست ببێت. لە شێوەی زیپکەیەکی گەورە لەسەر دەرچەی کۆمەکە سەرھەڵدەدات، و ئەگەر چڵکی و پیسی (دومەڵەکە) لەسەر ڕاستەی ڕیخۆڵە کۆبوویەوە ئەوا لەسەر ناوچەی پشتەقنی کەسەکە دەردێت.

 نیشانە دیارەکان 
 ئاوسانی شوێنی دومەڵەکە
 ئازار لەکاتی دەستدان لە ناوچەی ڕاستەی ڕیخۆڵە (کە دەکاتە پشتەقنی کەسەکە).
 ئازاری زۆر توند
 تا و نیشانە جدیترەکان سەبارەت بە ئەو دمەڵانەی لە شوێنی قووڵترن
٥- ھەبوونی ئازار لەکاتی سەرئاوکردن

 ھۆکارەکانی نەخۆشییەکە 
بەکتریا بڵاوەکان بەتایبەتی بەکتریای ستافیلۆکۆکەس و بەکتریای ئیشریکیا کۆلای بەربڵاوترین ھۆکارن. ھەروەھا ھەندێک ھەوکردنی کەڕوویی دەبنە ھۆی سەرھەڵدانی ئەم دومەڵە.

دەکرێت قەبزی و سکچوون و شەکرەش ببنە ھۆکارێک بۆ دروستبوونی ئەم دومەڵە.

لەکاتی زوو چارەسەر نەکردنی دومەڵەکە و دواخستنی، ئەوا دومەڵەکە دەتەقێت و چڵک و پیسییەکە بە ناوچەی دومەڵەکەدا بڵاو دەبێتەوە و چارەسەرەکەی قورستر دەبێت.

 سەرچاوەکان 

١ کتێبی فھرست بیماریھا لاپەڕە ٩ ٢- ماڵپەڕی کلینک ھموروئید.